Etter studier i biologi ved University of Cambridge arbeidet han ved Plymouth Marine Laboratory, før han deltok i Terra Nova-ekspedisjonen 1910–1913 under ledelse av Robert F. Scott. Ved ekspedisjonens hovedleir på Cape Evans gjennomførte han ulike tidevannsstudier. Han deltok også i utlegging av depoter på Rossbarrieren for sydpolekspedisjonen. For sin innsats ble han tildelt den britiske Polarmedaljen.